CELEX: 32001D0260
Language: da
Date: 2001-03-21 00:00:00
Title: 2001/260/EF: Kommissionens beslutning af 21. marts 2001 om grundparametre for det togstyrings-, sikrings- og signaldelsystem i det transeuropæiske jernbanesystem for højhastighedstog, som er omhandlet under betegnelsen "ERTMS-specifikationer" i bilag II, nr. 3, til direktiv 96/48/EF (EØS-relevant tekst) (meddelt under nummer K(2001) 746)

Avis juridique important

|

32001D0260

2001/260/EF: Kommissionens beslutning af 21. marts 2001 om grundparametre for det togstyrings-, sikrings- og signaldelsystem i det transeuropæiske jernbanesystem for højhastighedstog, som er omhandlet under betegnelsen "ERTMS-specifikationer" i bilag II, nr. 3, til direktiv 96/48/EF (EØS-relevant tekst) (meddelt under nummer K(2001) 746)  

EF-Tidende nr. L 093 af 03/04/2001 s. 0053 - 0056

Kommissionens beslutningaf 21. marts 2001om grundparametre for det togstyrings-, sikrings- og signaldelsystem i det transeuropæiske jernbanesystem for højhastighedstog, som er omhandlet under betegnelsen "ERTMS-specifikationer" i bilag II, nr. 3, til direktiv 96/48/EF(meddelt under nummer K(2001) 746)(EØS-relevant tekst)(2001/260/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 96/48/EF af 23. juli 1996 om interoperabilitet i det transeuropæiske jernbanesystem for højhastighedstog(1), særlig artikel 6, stk. 1, ogud fra følgende betragtninger:(1) Første fase i udarbejdelsen af tekniske specifikationer for interoperabilitet (TSI) består i at fastlægge de grundparametre, der er omhandlet i artikel 5, stk. 3, litra b), i direktiv 96/48/EF.(2) Det udvalg, der er nedsat ved direktiv 96/48/EF, har udpeget den europæiske sammenslutning for jernbaners interoperabilitet (AEIF) som repræsentativt fælles organ, jf. artikel 2, litra h), i direktiv 96/48/EF.(3) AEIF har udarbejdet en tekst med definitioner af grundparametrene for det togstyrings-, sikrings- og signaldelsystem, som er omhandlet i bilag II, nr. 3, til direktiv 96/48/EF under betegnelsen "ERTMS(2)-specifikationer".(4) Denne beslutning har som første mål at udgøre de tekniske retningslinjer for de myndigheder, der er ansvarlige for projektering, anlæg, udbygning og drift af den infrastruktur og det rullende materiel, som indgår i det jernbanesystem, der er omhandlet i direktiv 96/48/EF, og som tages i brug efter datoen for anvendelse af denne beslutning.(5) Beslutningen har som andet mål at tilvejebringe et fælles grundlag for udarbejdelse af TSI'er. Den hindrer ikke, at det kan blive nødvendigt at fastlægge disse parametre i de tilhørende TSI'er, der vedtages i henhold til artikel 6, stk. 1, i direktiv 96/48/EF. Parametrene kan endvidere ajourføres som led i den revision af TSI'er, som er omhandlet i artikel 6, stk. 2, i samme direktiv.(6) De i denne beslutning fastsatte foranstaltninger er i overensstemmelse med udtalelse fra det udvalg, der er nedsat ved direktiv 96/48/EF -VEDTAGET FØLGENDE BESLUTNING:Artikel 1Bilaget indeholder definitioner af grundparametrene for det togstyrings-, sikrings- og signaldelsystem i det transeuropæiske jernbanesystem for højhastighedstog, som er omhandlet under betegnelsen "ERTMS-specifikationer" i bilag II, nr. 3, til direktiv 96/48/EF, og tilhørende krav, der skal opfyldes.Artikel 2Denne beslutning er rettet til medlemsstaterne.Udfærdiget i Bruxelles, den 21. marts 2001.På Kommissionens vegneLoyola De PalacioNæstformand(1) EFT L 235 af 17.9.1996, s. 6.(2) European Rail Traffic Management System.BILAGERTMS'S FUNKTIONER1. PARAMETERBESKRIVELSEDet integrerede system for togstyring, sikring og signaler, ERTMS (European Rail Traffic Management System), består af følgende to dele:- togstyrings-, sikrings- og signaldelen, som benævnes (ERTMS/ETCS (European Rail Traffic Management System/European Train Control System), og som både omfatter udstyr i det rullende materiel og fast udstyr- radiokommunikationsdelen, som benævnes ERTMS/GSM-R (GSM for Railways), og som bygger på standarderne for offentlig GSM; også denne del omfatter både udstyr i det rullende materiel og fast udstyr. GSM-R bygger på ETSI-standarden for GSM, fase 2, herunder GPRS (Global Packet Radio Services) suppleret med jernbanespecifikke applikationer.2. KRAV2.1. ERTMS/ETCSTogstyrings-, sikrings- og signalsystemet bygger på specifikationerne i nedenstående oversigt(1). Specifikationerne ajourføres om nødvendigt efter pilotfasen af ERTMS-programmet (Master Plan); ajourføringen styres af AEIF under en Change Control-procedure, hvorefter den forelægges for udvalget efter fremgangsmåden i artikel 6 i direktiv 96/48/EF.>TABELPOSITION>2.2. ERTMS/GSM-RKommunikationssystemet mellem togene og de faste anlæg skal opfylde specifikationerne i nedenstående oversigt. Specifikationerne ajourføres om nødvendigt efter pilotfasen af ERMTS-programmet (Master Plan); ajourføringen styres af AEIF under en Change Control-procedure, hvorefter den forelægges for udvalget efter fremgangsmåden i artikel 6 i direktiv 96/48/EF.>TABELPOSITION>3. FORKORTELSESLISTE>TABELPOSITION>(1) Specifikationerne er tilgængelige på netstedet http://forum.europa.eu.int og kan i øvrigt rekvireres hos Europa-Kommissionen.